**PROFESORIAUS KAZIO PAKŠTO PREMIJOS SKYRIMO**

**NUOSTATAI**

**I SKYRIUS**

**BENDROJI DALIS**

1. Lietuvos jūrų muziejus (toliau – Muziejus), skatindamas akademinį jaunimą tyrinėti Lietuvos santykio su jūra temas humanitarinių ir socialinių mokslų srityse, įsteigia Profesoriaus Kazio Pakšto premiją (toliau - Premija). Ja siekiama didinti domėjimąsi Lietuvos visuomenės politiniais, ekonominiais ir kultūriniais ryšiais su jūra praeityje, aktualizuoti šių ryšių svarbą šiandienai ir ateičiai.
2. Premijos skyrimo nuostatai (toliau - Nuostatai) reglamentuoja premijos skyrimo ir įteikimo tvarką.
3. Premija mokama iš Muziejaus biudžeto (biudžeto įmokų lėšų).
4. Premijos dydis 1500 Eur (tūkstantis penki šimtai eurų).
5. Premija teikiama kasmet rugsėjo 11 d., prof. K. Pakšto mirties metinių dieną.

**II SKYRIUS**

**KANDIDATŲ ATRANKOS, PREMIJOS SKYRIMO IR ĮTEIKIMO TVARKA**

1. Premija skiriama už marinistinės tematikos mokslinius darbus, kurių tyrimo objektas yra Lietuvos visuomenė. Tai visuomenės santykį su jūrą atskleidžiantys istorijos, geopolitikos, tarptautinių santykių, socialinės geografijos, kiti socialinių ir humanitarinių mokslų darbai.
2. Pretenduoti į Premiją gali originalus tyrimas, savarankiškas darbas, apgintas ar paskelbtas einamaisiais ar praėjusiais kalendoriniais metais.
3. Pretenduojantys į Premiją mokslo darbai vertinami pagal atitiktį nustatytiems kriterijams:

- atitiktis šių Nuostatų 6 punkte nurodytai tematikai;

- darbo originalumas ir naujumas;

- darbo aktualumas mokslui;

- darbo aktualumas Lietuvos visuomenei;

- išvadų pagrįstumas ir savarankiškumas.

1. Informacija apie numatomą teikti Premiją kasmet gegužės mėnesį skelbiama interneto svetainėje www.muziejus.lt, Muziejaus socialinėje „Facebook“ paskyroje bei žiniasklaidos priemonėse, likus ne mažiau kaip keturiems mėnesiams iki premijos įteikimo. Birželio 29 d., prof. K. Pakšto gimimo metinių dieną, skelbiami atrinkti darbai, liepą–rugpjūtį darbai vertinami.
2. Kandidatus Premijai gauti gali siūlyti Lietuvos Respublikos kultūros, mokslo ir studijų institucijos, visuomeninės organizacijos, patys tyrėjai kaip fiziniai asmenys. Premijos įteikimo organizatoriui – Muziejui – skelbime nurodytu adresu ne vėliau kaip iki birželio 20 d. turi būti pateikta teikiančios institucijos rekomendacija, mokslininko rekomendacija, visos apimties mokslinis darbas PDF formatu ir šio darbo recenzijos. Jei darbą teikia pats autorius, jis turi pateikti dviejų mokslininkų rekomendacijas ,visos apimties mokslinį darbą PDF formatu ir recenziją (jei yra). Taip pat pateikiama užpildyta Muziejaus parengta forma.
3. Premijos laureatą renka vertinimo komisija (toliau Komisija), sudaryta iš penkių narių. Komisijos pirmininkas ir ne mažiau kaip du jos nariai turi būti mokslininkai, publikacijomis ir kita akademine veikla prisidėję prie atitinkamos tematikos plėtotės. Jos sudėtis vieneriems metams tvirtinama Muziejaus direktoriaus įsakymu. Komisijos veikla nutrūksta išrinkus Premijos laureatą.
4. Jei Komisijos narys yra teikiamo darbo autorius, mokslinis vadovas, recenzentas ar dirba tame pačiame institucijos padalinyje, kuriame parengtas teikiamas darbas, nuo šio darbo vertinimo jis nusišalina.
5. Komisijos posėdis yra teisėtas, jeigu jame dalyvauja ne mažiau kaip 3/5 narių.
6. Laureatas renkamas ir sprendimai priimami posėdyje dalyvaujančių Komisijos narių balsų dauguma. Jeigu balsai pasiskirsto po lygiai, lemiamu laikomas Komisijos pirmininko balsas.
7. Komisijos sekretoriaus pareigas atlieka Komisijos narys.
8. Premiją teikia Muziejaus direktorius arba jo įgaliotas asmuo.
9. Premija skiriama tam pačiam asmeniui tik vieną kartą.

**III SKYRIUS**

**BAIGIAMOSIOS NUOSTATOS**

**18.** Šie Nuostatai gali būti keičiami, pildomi ar pripažįstami netekę galios Muziejaus direktoriaus sprendimu pritarus Muziejaus tarybai.